Μελέτη, καταγραφή και αποτύπωση των επιπέδων της εδαφικής ρύπανσης σε περιοχές αστικού πρασίνου της Θεσσαλονίκης
Creators: name: Κάντζου, Ουρανία-Δέσποινα Νικολάου
Publisher: name: Aristotle University of Thessaloniki
Year: 2024
Subjects: Βαρέα μέταλλα
Αστική Ρύπανση
Δείκτες Ρύπανσης
Heavy metals
Urban Pollution
Pollution Indices

description: Η παρούσα μελέτη στοχεύει αρχικά στον προσδιορισμό και τη χωρική κατανομή των βαρέων μετάλλων Cd, Co, Cr, Cu, Mn, Ni, Pb και του Zn. Επιπλέον, αξιολογήθηκαν τα επίπεδα ρύπανσης και οι ιδιότητες του εδάφους των δειγμάτων που συλλέχθηκαν. Τα δείγματα, τα οποία στο σύνολό τους ήταν 87, συλλέχθηκαν από την επιφάνεια του εδάφους, σε εύρος βάθους 0-10 cm και ελήφθησαν 4 υποδείγματα για να αποτελέσουν το τελικό δείγμα εδάφους. Οι περιοχές δειγματοληψίας αφορούσαν κυρίως σημεία πρασίνου του δήμου Θεσσαλονίκης, όπως πάρκα και παιδικές χαρές, αλλά και κεντρικά σημεία του αστικού ιστού. Πραγματοποιήθηκαν τρεις δειγματοληψίες, η πρώτη το χειμώνα 2022-2023, μία το καλοκαίρι του 2023 και η τρίτη το χειμώνα του 2023-2024. Σύμφωνα με τις εδαφολογικές αναλύσεις των εδαφικών δειγμάτων, το pH κυμαινόταν σε αλκαλικές τιμές, ενώ η ηλεκτρική αγωγιμότητα (EC) δεν βρέθηκε να υπερβαίνει καμία ανησυχητική τιμή. Επιπροσθέτως, οι μέσες τιμές των ολικών συγκεντρώσεων των μετάλλων, συγκριτικά με τις οριακές τιμές που έχουν αποφασιστεί από την Ευρωπαϊκή Ένωση, βρέθηκαν να είναι πολύ χαμηλότερες, με τη μέση τιμή του Cd να εντοπίζεται στα 0,95 mg kg-1, του Co να ανέρχεται σε 14,88 mg kg-1, του Cr έως 59,99 mg kg-1, του Cu στα 44,68 mg kg-1, του Mn σε 549,88 mg kg-1, του Ni έως 34,85 mg kg-1, του Pb στα 29,41 mg kg-1 και του Zn στα 109,38 mg kg-1. Τόσο η υψηλότερη όσο και η χαμηλότερη τιμή των μετάλλων δεν αποτέλεσαν έκπληξη, καθώς βρέθηκαν σε προβλεπόμενα σημεία, δηλαδή σε σημεία που με βάση τη γεωγραφική τους θέση, είχαν την αντίστοιχη συχνότητα κίνησης. Τελευταία αλλά εξίσου σημαντική είναι η οπτικοποίηση που βασίστηκε στο σύστημα γεωγραφικών πληροφοριών (GIS) για την ερμηνεία των γεωχημικών δεδομένων στην πόλη, που χαρακτηρίζεται κυρίως από ανθρωπογενείς πηγές ρύπανσης.
description: The present study initially aims at the determination and spatial distribution of the heavy metals Cd, Co, Cr, Cu, Mn, Ni, Pb and Zn. In addition, the pollution levels and soil properties of the collected samples were evaluated. The samples, which were 87, were collected from the soil surface, in a depth range of 0-10 cm, and 4 sub-samples were needed in order to form the final soil sample. The sampling areas mainly concerned urban green areas of the municipality of Thessaloniki, such as parks and playgrounds, but also central points of the urban city. Three samplings were carried out, the first in winter of 2022-2023, one in summer of 2023 and the third in winter of 2023-2024. According to soil analyses of soil samples, pH ranged in alkaline values, while electrical conductivity (EC) was not found to exceed any disturbing value. Moreover, in comparison with the limits that have been set by the European Union, the average values of total metal concentrations, were found to be much lower with the average value of Cd found at 0.95 mg kg-1, Co amounted to 14.88 mg kg-1, Cr to 59.99 mg kg-1, Cu to 44.68 mg kg-1, Mn to 549.88 mg kg-1, Ni to 34.85 mg kg-1, of Pb at 29.41 mg kg-1 and of Zn at 109.38 mg kg-1. Both the highest and the lowest value of the metals were to be expected, as they were found in predicted places, for instance, in places that, based on their geographical location, had the corresponding frequency of movement. Last but not least, is the visualization based on the geographic information system (GIS) for the interpretation of geochemical data in the city, characterized mainly by anthropogenic sources of pollution.